Ehdotus neuvoston päätös, vuoden 2001 kansainvälisen kaakaosopimuksen allekirjoittamisesta ja tekemisestä Euroopan yhteisön puolesta /* KOM/2002/0438 lopull. - ACC 2002/0190 */



Virallinen lehti nro 331 E , 31/12/2002 s. 0089 - 0110



Ehdotus NEUVOSTON PÄÄTÖS, vuoden 2001 kansainvälisen kaakaosopimuksen allekirjoittamisesta ja tekemisestä Euroopan yhteisön puolesta (komission esittämä) PERUSTELUT YK:n kauppa- ja kehityskonferenssin (UNCTAD) yhteyteen perustettu neuvottelukonferenssi, jonka tehtävänä on neuvotella uusi kansainvälinen kaakaosopimus, hyväksyi Genevessä 2. maaliskuuta 2001 järjestetyssä toisessa istunnossaan kansainvälisen kaakaosopimuksen tekstin, joka on tarkoitettu jatkoksi vuoden 1993 jatketulle kansainväliselle kaakaosopimukselle. Jatketun sopimuksen voimassaolon on tarkoitus päättyä viimeistään 30. syyskuuta 2003. Yhteisö osallistui käytyihin keskusteluihin neuvoston 6. syyskuuta 2000 komission ehdotuksesta hyväksymien neuvotteluvaltuuksien ja -ohjeiden perusteella. Komissio, joka ottaa huomioon keskustelujen tuloksen ja uuden sopimuksen sisällön, joka on yhteisön kannan mukainen, katsoo, että vuoden 2001 kansainvälinen kaakaosopimus on syytä allekirjoittaa ja tallettaa hyväksymisasiakirja Yhdistyneiden Kansakuntien New Yorkissa sijaitsevan sopimusjaoston arkistoon. Asiaa puhtaasti juridisesta näkökulmasta tarkasteltaessa on syytä muistaa, että vaikka tällaiset perushyödykkeitä koskevat sopimukset ovatkin Euroopan yhteisön perustamissopimuksen 133 artiklassa tarkoitettuja kauppasopimuksia, tähän asti yhteisö on tehnyt ne yhdessä jäsenvaltioiden kanssa neuvoston ja komission välistä, PROBA 20 -nimellä tunnettua järjestelyä noudattaen. Tässä tapauksessa se, että kaikki jäsenten tukemat rahoitusvälineet on nimenomaisesti jätetty kyseisen kansainvälisen sopimuksen soveltamisalan ulkopuolelle, ja ottaen huomioon sen, että Euroopan unionin jäsenvaltioiden rahoitusosuudet Kansainvälisen kaakaojärjestön toimintabudjettiin eivät voi sellaisenaan olla peruste niiden osallistumiselle sopimuksen tekoon, yhteisö on se taho, jonka olisi tehtävä vuoden 2001 kansainvälinen kaakaosopimus. Tästä syystä ja Euroopan yhteisön perustamissopimuksen 133 artikla huomioon ottaen tämän päätössuosituksen tarkoituksena on valtuuttaa komissio tekemään vuoden 2001 kansainvälinen kaakaosopimus yhteisön puolesta. Vuoden 2001 kansainvälisen kaakaosopimuksen 58 artiklan 3 kohdan määräysten johdosta sopimus olisi allekirjoitettava ja hyväksymisasiakirja talletettava mahdollisimman pian ja mieluiten ennen 1. syyskuuta 2002. Näin ollen neuvostoa kehotetaan tekemään tämä päätös ennen kyseisen määräajan päättymistä. 2002/0190 (ACC) Ehdotus NEUVOSTON PÄÄTÖS, vuoden 2001 kansainvälisen kaakaosopimuksen allekirjoittamisesta ja tekemisestä Euroopan yhteisön puolesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan kanssa, ottaa huomioon komission ehdotuksen, sekä katsoo seuraavaa: 1. YK:n kauppa- ja kehityskonferenssin yhteyteen perustettu neuvottelukonferenssi hyväksyi 2 päivänä maaliskuuta 2001 tehdyllä päätöksellä vuoden 2001 kansainvälisen kaakaosopimuksen tekstin. 2. Tämä uusi sopimus korvaa vuoden 1993 jatketun kansainvälisen kaakaosopimuksen, jonka voimassaolo päättyy viimeistään 30 päivänä syyskuuta 2003. 3. Vuoden 2001 kansainvälinen kaakaosopimus on avoin allekirjoittamista sekä ratifioimista ja hyväksymistä koskevien asiakirjojen tallettamista varten. 4. Koska yhteisö on vuoden 1993 jatketun kansainvälisen kaakaosopimuksen sopimuspuoli, on sen oman edun mukaista hyväksyä kyseisen sopimuksen seuraajaksi tarkoitettu sopimus, ON PÄÄTTÄNYT SEURAAVAA: 1 artikla Hyväksytään vuoden 2001 kansainvälinen kaakaosopimus Euroopan yhteisön puolesta. Sopimuksen teksti on tämän päätöksen liitteenä. 2 artikla Valtuutetaan neuvoston puheenjohtaja nimeämään henkilö, jolla on yhteisön puolesta valtuudet allekirjoittaa sopimus ja tallettaa sen hyväksymistä koskeva asiakirja. Tehty Brysselissä Neuvoston puolesta Puheenjohtaja SÄÄDÖKSEEN LIITTYVÄ RAHOITUSSELVITYS Politiikan ala(t): Kehitysyhteistyö ja suhteet AKT-maihin Toiminnan ala(t): Kehitysyhteistyöpolitiikka ja alakohtaiset strategiat Toimenpiteen nimi: Euroopan yhteisön Kansainväliselle kaakaojärjestölle maksama rahoitusosuus 1. BUDJETTIKOHTA/-KOHDAT: B7-8211 Euroopan unionin vuotuiset jäsenmaksut kansainvälisiin kahvin, kaakaon, juutin ja muiden trooppisten tuotteiden järjestöihin 2. NUMEROTIEDOT 2.1 Toimenpiteen kokonaismääräraha (B osa): 1,000 miljoonaa euroa maksusitoumusmäärärahoina 2.2 Toimenpiteen soveltamisaika: Vuosi 2003 ja sitä seuraavat vuodet. Vuoden 2003 jälkeen tilanteen odotetaan pysyvän muuttumattomana. 2.3 Monivuotinen kokonaismenoarvio: a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1) Miljoonaa euroa (kolmen desimaalin tarkkuudella) >TAULUKON PAIKKA> b) Tekninen ja hallinnollinen apu ja tukimenot (vrt. kohta 6.1.2) >TAULUKON PAIKKA> >TAULUKON PAIKKA> Henkilöstömenojen ja muiden hallinnosta johtuvien menojen kokonaisvaikutus rahoitukseen (vrt. kohdat 7.2 ja 7.3) >TAULUKON PAIKKA> >TAULUKON PAIKKA> 2.4 Yhteensopivuus rahoitussuunnitelman ja -näkymien kanssa |X| Ehdotus on tehdyn rahoitussuunnitelman mukainen. O Ehdotus edellyttää rahoitusnäkymien asianomaisen otsakkeen muuttamista, O ja tämä voi edellyttää toimielinten sopimuksen määräysten soveltamista. 2.5 Vaikutus tuloihin |X| Ei vaikuta tuloihin (kyseessä ovat toimenpiteen toteutukseen liittyvät tekniset näkökohdat). TAI | | Vaikutukset tuloihin ovat seuraavat: Huom. Tuloihin kohdistuvien vaikutusten laskutapaa koskevat täsmennykset ja huomautukset on liitettävä tähän rahoitusselvitykseen erillisellä lehdellä. Miljoonaa euroa (yhden desimaalin tarkkuudella) >TAULUKON PAIKKA> (Kaikki asianomaiset budjettikohdat on ilmoitettava ja taulukkoon lisättävä tarvittaessa rivejä, jos toimenpide kohdistuu useampaan budjettikohtaan.) 3. BUDJETTITIEDOT >TAULUKON PAIKKA> 4. OIKEUSPERUSTA EY:n perustamissopimuksen 133 artikla yhdessä 300 artiklan 2 kohdan kanssa; neuvoston päätös ..., tehty 5. KUVAUS JA PERUSTELUT 5.1 Yhteisön rahoituksen tarve [1] [1] Ks. lisätietoja erillisestä ohjeasiakirjasta. 5.1.1 Tavoitteet Ottaen huomioon Euroopan yhteisön taloudellisen painoarvon erityisesti kehitysyhteistyössä se pitää velvollisuutenaan olla edustettuna kansainvälisissä perushyödykesopimuksissa, jotka ovat yksi keino seurata maailmanlaajuista kehitystä, edistää tuottajamaiden talouskehitystä ja puolustaa asianomaisiin hyödykkeisiin liittyviä yhteisön etuja. Yhteisön rahoitusosuuksien ansiosta on mahdollista saavuttaa kansainvälisen kaakaosopimuksen tavoitteet. Sopimuksen hallinnoinnista vastaava Kansainvälinen kaakaojärjestö edistää sopimuksen tavoitteita, joista tärkeimpiä ovat kansainvälinen yhteistyö, tilastotietojen vaihto, menekin edistäminen, tuotteen laatu, yhteistyö yksityissektorin kanssa jne. On siis Euroopan yhteisön edun mukaista olla sopimuksen sopimuspuoli. Vuoden 2001 kansainvälinen kaakaosopimus neuvoteltiin UNCTADin alaisuudessa maaliskuussa 2001 järjestetyssä konferenssissa. Sopimuksen on sen 58 artiklan 3 kohdan mukaan määrä tulla voimaan 1. syyskuuta 2002 edellyttäen, että siihen on liitytty riittävässä määrin, tai, jos edellä mainitut ehdot eivät täyty, viimeistään 30. syyskuuta 2003. Näiden sopimusten moninaisen luonteen vuoksi jäsenvaltiot ovat tähän asti vastanneet hallinnollisen talousarvion maksuosuuksista. Komission oikeudellisen yksikön tekemän analyysin mukaan, jonka perusteista neuvoston oikeudellinen yksikkö on täysin samaa mieltä, uudessa sopimuksessa kauppapoliittiset näkökohdat korostuvat yli muiden, esimerkiksi kehitysnäkökohtien, joita pidetään edelleen tärkeinä mutta kuitenkin toissijaisina. Neuvosto on jo hyväksynyt tämän lähestymistavan vuoden 2001 kansainvälisen kahvisopimuksen tekemisen yhteydessä viime syyskuussa. Tästä syystä neuvoston, jolla on asiassa yksinomainen toimivalta, olisi hyväksyttävä tämä päätösehdotus. Hallinnollisen talousarvion maksuosuudet olisi tämän vuoksi katettava yhteisön talousarviosta. Jäsenten maksuosuudet vahvistetaan vuosittain, ja ne on maksettava niin kauan kuin Euroopan yhteisö pysyy sopimuksen sopimuspuolena. On selvää, että jos Euroopan yhteisön pitäisi omalla kustannuksellaan toteuttaa Kansainvälisen kaakaojärjestön toteuttamat toimet, niistä aiheutuvat kokonaiskustannukset olisivat huomattavasti suuremmat kuin sen jäsenenä maksama osuus. 5.1.2 Ennakkoarviointiin liittyvät toimenpiteet 5.2 Suunnitellut toimet ja rahoitustukea koskevat yksityiskohtaiset säännöt Euroopan yhteisö suorittaa vuosimaksunsa kansainvälisen kaakaosopimuksen sopimuspuolen ominaisuudessa. Maksu on suoritettava niin kauan kuin Euroopan yhteisö pysyy sopimuksen allekirjoittajana. Euroopan yhteisö ja sen jäsenvaltiot osallistuvat täysimääräisesti Kansainvälisen kaakaojärjestön toimintaan ja hyödyntävät kaikki niille jäsenenä kuuluvat edut. 5.3 Täytäntöönpanoa koskevat yksityiskohtaiset säännöt (Ilmoitettava, miten suunnitellut toimenpiteet toteutetaan: hallinnoiko komissio niitä suoraan yksinomaan henkilöstösääntöjen alaisen tai sen ulkopuolisen henkilöstön toimesta vai turvaudutaanko ulkoistamiseen- Jälkimmäisessä tapauksessa on ilmoitettava, miten ulkoistaminen on tarkoitus toteuttaa (teknisen avun toimistot, virastot, toimistot, hajautetut toimeenpanoyksiköt, yhteinen hallinnointi jäsenvaltioiden kanssa: kansalliset, alueelliset ja paikalliset elimet. Ilmoitettava myös, mitkä ovat valitun ulkoistamismallin vaikutukset rahoitustukeen, hallinto- ja tukimenoihin sekä henkilöresursseihin (komissiosta tilapäisesti siirrettävät virkamiehet jne.)) Henkilöstösääntöjen alainen komission henkilöstö hallinnoi suoraan. 6. RAHOITUSVAIKUTUKSET 6.1 Kokonaisvaikutus rahoitukseen, B osa (koko ohjelmakaudeksi) (Oheisessa taulukossa ilmoitettujen kokonaismäärien laskutapa on selitettävä taulukossa 6.2 esitettävän jaottelun avulla.) 6.1.1 Rahoitustuki maksusitoumusmäärärahoina, miljoonaa euroa (kolmen desimaalin tarkkuudella) >TAULUKON PAIKKA> 6.2. Toimenpidekohtainen kustannuslaskelma, B osa (koko ohjelmakaudeksi) [2] [2] Ks. lisätietoja erillisestä ohjeasiakirjasta. (Jos toimia on useita, on ilmoitettava kunkin toimen yhteydessä toteutettavia konkreettisia toimenpiteitä koskevat tarkat tiedot suoritteiden laajuuden ja kustannusten arviointia varten.) Maksusitoumusmäärärahat miljoonaa euroa (kolmen desimaalin tarkkuudella) >TAULUKON PAIKKA> Laskutapa on tarvittaessa selitettävä. 1,000 miljoonan euron määrä on laskettu yhteisön jäsenvaltioiden tällä hetkellä suorittamien maksujen perusteella (609 888 Englannin puntaa) olettaen, että kaikki vuoden 1993 kansainvälisen kaakaosopimuksen sopimuspuolet liittyvät vuoden 2001 sopimukseen. Jos jokin sopimuspuoli viivyttää liittymistään, muut jäsenet voivat kattaa budjettivajeen väliaikaisesti. Uusien jäsenten liittyessä yhteisön osuus vastaavasti pienenee. 7. VAIKUTUKSET HENKILÖSTÖÖN JA HALLINNOSTA JOHTUVIIN MENOIHIN 7.1. Vaikutus henkilöstöön >TAULUKON PAIKKA> 7.2 Henkilöstön käytön taloudellinen kokonaisvaikutus >TAULUKON PAIKKA> Määrät vastaavat 12 kuukauden kokonaismenoja. 7.3 Muut toimenpiteestä johtuvat hallintomenot >TAULUKON PAIKKA> (1)Mainittava komitean tyyppi sekä ryhmä, johon se kuuluu. Määrät vastaavat toimenpiteestä aiheutuvia kokonaismenoja 12 kuukauden ajalta. >TAULUKON PAIKKA> (Arvioidessaan toimenpiteeseen tarvittavia hallinnollisia ja henkilöresursseja pääosastojen/yksiköiden on otettava huomioon alustavasta talousarvioesityksestä käydyissä periaatekeskusteluissa ja sitä hyväksyttäessä tehdyt komission päätökset. Tämä tarkoittaa sitä, että pääosastojen on osoitettava, että henkilöstötarpeet voidaan täyttää alustavan talousarvioesityksen hyväksymisen yhteydessä määrätyn alustavan määrärahajaottelun asettamissa rajoissa. Jos tässä tarkoitettuja toimenpiteitä ei ole poikkeuksellisesti voitu ennakoida alustavaa talousarvioesitystä laadittaessa, komissiota on pyydettävä päättämään, voidaanko ehdotetun toimenpiteen toteuttaminen hyväksyä ja jos, niin miten: alustavaa määrärahajaottelua muuttamalla, määrärahojen tapauskohtaisella uudelleenjaolla, lisätalousarviolla vai talousarvioesitykseen tehtävällä oikaisukirjelmällä.) 8. SEURANTA JA ARVIOINTI 8.1 Seurantajärjestelmä (Kunkin toimenpiteen alusta alkaen on koottava riittävät seurantatiedot käytetyistä keinoista ja resursseista sekä aikaansaaduista suoritteista ja toiminnan tuloksista. Käytännössä tämä tarkoittaa sitä, että i) keinoille, resursseille, suoritteille ja tuloksille määritellään indikaattorit ja ii) tietojen keräämiseksi kehitetään asianmukaiset menetelmät.) 8.2 Arviointia koskevat yksityiskohtaiset säännöt ja arviointiväli (Asetettujen tavoitteiden saavuttamisen toteamiseksi suoritettaville väli- ja jälkiarvioinneille on vahvistettava aikataulu ja yksityiskohtaiset säännöt. Monivuotiset ohjelmat on arvioitava perusteellisesti ainakin kerran ohjelman elinkaaren aikana. Muista toiminnoista suoritetaan jälki- tai väliarviointi vähintään kuuden vuoden välein). Komission yksiköt osallistuvat aktiivisesti Kansainvälisen kaakaojärjestön varainhoitokomitean ja neuvoston toimintaan. Näiden elinten tehtävänä on vahvistaa talousarvioon maksettavat rahoitusosuudet. Hallinnollinen talousarvio, sen käyttö, rahoitusta koskeva yhteenveto ja kansainvälisen kaakaojärjestön tekemät päätökset ovat sen jäsenten käytettävissä. 9. PETOSTEN TORJUNTATOIMET (Varainhoitoasetuksen 3 artiklan 4 kohta: "Komissio esittää petosten ja väärinkäytösten välttämiseksi rahoitusta koskevissa selvityksissä tiedot olemassa olevista tai suunnitteilla olevista ehkäisevistä ja suojatoimenpiteistä.") Komissio huolehtii Kansainvälisen kaakaojärjestön hallinnon ja varainhoidon seurannasta. Kansainvälisen kaakaojärjestön on tarvittaessa annettava kirjanpitonsa OLAFin samoin kuin minkä tahansa muun yhteisön varainhoito- tai tarkastuselimen käyttöön.